Document ID: /roh_data/filtered/fineweb-2-filterrobots_roh.jsonl.gz/33353

En il slalom gigant a Val d'Isère ha in Franzos nizzegià l'avantatg da chasa. Alexis Pinturault ha mussà ina buna segunda cursa ed ha gudagnà sco gia l'onn avant sin la pista Face de Bellevarde. Sin il segund plaz – cun in retard da 28 tschientavels – è il Tudestg Stefan Luitz. Marcel Hirscher che manava suenter l'emprim percurs ha gì bregia en la segunda cursa ed è dà enavos sin il terz plaz cun in retard da 54 tschientavels.
Emprim svizzer sin rang 11
Il megler Svizzer è Justin Murisier sin plazza 11. Il Vallesan ha mussà l'emna passada a Beaver Creek in bun slalom gigant. Lura è el anc vegnì tschintgavel. Il Grischun Gino Caviezel è vegnì oz sin plazza 15. Puncts da la cuppa mundiala recaltgan era Elia Zurbriggen sin plazza 21 e Luca Aerni sin plazza 26. Per il Bernais èn quai ils emprims puncts insumma en la disciplina dal slalom gigant.
RR novitads 14:00